Жамбылда мекеме басшылығы мемлекеттің көліктерін сатып жіберген
DATE: 10:11, 21 Маусым 2024 | GMT +5
TITLE: Жамбылда мекеме басшылығы мемлекеттің көліктерін сатып жіберген
URL: https://kaz.inform.kz/news/zhambilda-mekeme-basshilari-memlekettn-kolktern-satip-zhbergen-3acd2b/
META: DATE: 10:11, 21 Маусым 2024 | GMT +5
TOTAL WORDS: 94
AUTHOR(S):
TEXT: Мекеме басшылығы жалған құжаттар негізінде, сатылымға шығармай 4 автокөлікті үшінші тұлғаларға сатқан. Мемлекетке келген залал мөлшері — 22 млн теңге. Аталған дерек негізінде Талас ауданының прокуратурасы ҚК 189-бабы 4-бөлігі 2-тармағымен сотқа дейінгі тергеп тексеру бастаған. Қылмыстық істі облыс прокуратурасының сотқа дейінгі тергептексеру басқармасы тергеді. Іс шеңберінде прокуратура құны 10 млн теңгені құрайтын 2 автокөлікті қайтарып, 7 млн теңге мемлекет пайдасына өндірілді. Талас аудандық сотының 13 маусымдағы үкімімен «тазаталас» мекемесінің директоры және оның орынбасары мемлекеттік қызметте лауазым атқаруға өмір бойына тыйым сала отырып, 7 жыл мерзімге бас бостандығынан айырылды. Сот үкімі заңды күшіне енген жоқ
